તુવેરની સુધારેલી જાતોમા બી.ડીએન.ર જીટી-૧ જીટી-૧૦૦ જીટી-૧૦૧ જીટી-૧૦ર અને વૈશાલી હવે તેની ખાસિયત વિષે જોઈએ તો જીટી-૧૦૦ જાત ઝુમખીયા પ્રકારની એટલે કે આ જાતમાં ફૂલ ઝુમખામાં હોઈ પાકમાં થોડી વહેલી અને ઊંચાઈ પણ થોડી ઓછી છે. દાણાનો રંગ સફેદ છે. આ જાત ઝૂમખિયાં પ્રકારની હોવાથી લીલી ઇયળોથી નુકશાન વધારે થાય છે. જેથી ખેડૂતભાઈઓ આ જાત ઓછી પસંદ કરે છે. જીટી-૧૦૦ સિવાયની બધીજ જાતો તોરણિયા પ્રકારની છે એટલે કે તોરણની જેમ છોડ પર શીંગો બેસે છે. જેથી ઇયળોથી નુકશાન ઓછું થાય છે.